Pystykäenkaali

Pystykäenkaali (Oxalis stricta, syn. O. fontana) on monivuotinen käenkaalilaji. Sillä on ohut maavarsi, josta kasvaa 10–30 senttimetriä korkea pysty varsi. Lehdet kasvavat kierteisesti, pitkäruotiset, lehtilapa on kolmisorminen. Sormilehdykät ovat kolmiomaisen vastapuikeita, lanttopäisiä. Kukinto on 2–5-kukkainen sarja. Kukat ovat säteittäisiä, viisiterälehtisiä ja vaaleankeltaisia. Hedelmä on viisisärmäinen kota, 10–15 millimetriä pitkä. Pystykäenkaali kukkii heinä-syyskuussa.

Lajista käytetään usein koristekasvina tummanpunalehtistä lajiketta, pihakäenkaalia (Oxalis stricta ‘Rufa’).
Pystykäenkaali esiintyy alkuperäisenä Pohjois-Amerikassa ja Itä-Aasiassa. Suomessa kasvi esiintyy yleisenä uustulokkaana.

Lähteet

Aiheesta muualla 
 Kasviatlas 2020: Pystykäenkaalin (Oxalis stricta) levinneisyys Suomessa.
 Suomen Lajitietokeskus: Pystykäenkaali – Oxalis stricta

Käenkaalit